లాల్ దర్వాజ

లాల్ దర్వాజ, తెలంగాణ రాష్ట్ర రాజధాని హైదరాబాదులోని ఒక పాత శివారు ప్రాంతం.

చరిత్ర 
1907లో ఈ లాల్ దర్వాజ నిర్మించబడింది. నిజాం ప్రభుత్వ ప్రధాన మంత్రి మహారాజా కిషన్ పెర్షాద్, ఇక్కడి సింహవాహిని మహంకాళి దేవాలయం నుండి బోనాల పండుగను ప్రారంభించాడు. హైదరాబాదు నిజాం మీర్ మహబూబ్ అలీ ఖాన్ ఇక్కడి ఆలయానికి, అనేక ఇతర దేవాలయాలకు విరాళాలు, భూమిని ఇచ్చాడు.

నిజాంల కాలంలో ఈ శివారు ప్రవేశద్వారానికి పెద్ద ఎర్ర తలుపు ఉండడం వల్ల దీనికి లాల్ దర్వాజ దర్వాజ అని పేరు పెట్టారు.

సంస్కృతి 
లాల్ దర్వాజలో జరిగే బోనాల పండుగ తెలంగాణలో అతిపెద్ద సాంస్కృతిక ఉత్సవంగా పరిగణించబడుతుంది.

భౌగోళికం 
ఇది చార్మినార్ నుండి 1.5 కి.మీ., కోఠి నుండి 4 కి.మీ., అఫ్జల్‌గంజ్ నుండి 3 కి.మీ., సిబిఎస్ (గౌలిగూడ బస్టాండ్) నుండి 3 కి.మీ., చాంద్రాయణగుట్ట నుండి 1.5 కి.మీ., ఉప్పుగూడ నుండి 0.5 కి.మీ. దూరంలో ఉంది. దీనికి సమీపంలో అలియాబాద్, ఛత్రినాక, గౌలిపుర, రాజన్నబాయి, షాలిబండ మొదలైనవి ఉన్నాయి.

గతంలో లాల్ దర్వాజలో "పాథర్ కి దర్గా" ("స్టోన్ సమాధి") దర్గా కనుగొనబడింది.

వాణిజ్య ప్రాంతం 
ఇక్కడ వివిధ వస్తువులకు సంబంధించిన అనేక దుకాణాలు ఉన్నాయి, సుధ 70 ఎంఎం (సినీపోలిస్) సినిమా థియేటర్ కూడా ఉంది.

రవాణా 
తెలంగాణ రాష్ట్ర రోడ్డు రవాణా సంస్థ ఆధ్వర్యంలో లాల్ దర్వాజ నుండి నగరంలోని ఇతర ప్రాంతాలకు బస్సులు నడుపబడుతున్నాయి. సమీపంలోని ఉప్పుగూడ వద్ద ఎం.ఎం.టి.ఎస్. రైల్వే స్టేషను ఉంది.

మూలాలు 

హైదరాబాదులోని ప్రాంతాలు